
ΠΟΛΕΟΔΟΜΙΑ 

ΔΙΑΤΑΓΜΑΤΑ 

Εγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου Χολαργού (ν. Αττι- 

κής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του Ν. 880/1979 «Περί καθορισμού ανωτάτου 
ορίου συντελεστού δομήσεως κ.λπ.» (ΦΕΚ 58/Α) και ειδικότερα το άρ¬ 
θρο 2. 

2. Τις διατάξεις του π.δ/τος 470/1979 «Περί μετασχηματισμού 
των συντελεστών δομήσεων εις εμβαδά κατά την εφαρμογή του ν. 880/ 
79» (ΦΕΚ 138/Α), όπως τροποποιήθηκε με το από 19.5.1987 π.δ/ 
γμα (ΦΕΚ 592/Δ). 

3. Τις διατάξεις του π.δ/τος 510/1979 «Περί ρυθμίσεως θεμάτων 
μεταφοράς συντελεστού δομήσεως κατά το ν. 880/1979» (ΦΕΚ 
154/Α) όπως τροποποιήθηκε με το υπ’ αριθ. 367/1987 π.δ/γαα 
(ΦΕΚ 163/Α). 

4. Τις διατάξεις του ν. 1032/1980 «Περί συστάσεως Υπουργείου 
Χωροταξίας, Οικισμού και Περιβάλλοντος» (ΦΕΚ 57/Α) και ειδικό¬ 
τερα τα αρθρα 2, 3 και 7. 

5. Τις διατάξεις του ν. 1558/1985 «Κυβέρνηση και Κυβερνητικά 
Όργανα» (ΦΕΚ 137/Α) και ειδικότερα το άρθρο 23 παράγρ. 1. 

6. Την από 19.9.1988 αίτηση των Παναγιώτη Λιμνιάτη και Διονυ¬ 
σίου Χρονόπουλου. 

7. Την υπ’ αριθ. 363/1988 γνωμοδότηση του Κεντρικού Συμβου¬ 
λίου Χωροταξίας, Οικισμού και Περιβάλλοντος. 

8. Την υπ αριθ. ΑΠ 72184/5.12.1988 απόφαση του Αναπληρωτή 
Υπουργού Περιβάλλοντος, Χωροταξίας και Δημοσίων Έργων για προ- 
έγκριση της σχετικής τεχνικής μελέτης, με πρόταση του Υπουργού Πε¬ 
ριβάλλοντος, Χωροταξίας και Δημοσίων Έργων, αποφασίζουμε: 

Άρθρο 1 

1. Εγκρίνεται η πραγματοποίηση μέρους της μεταφοράς συντελεστή 
δόμησης που εγκρίθηκε με το από 28.2.1987 π.δ/γμα (ΦΕΚ 364/Δ) 
από το βαρυνόμενο ακίνητο που βρίσκεται εντός του ρυμοτομικού σχε¬ 
δίου Αθηνών επί της οδού Σταδίου αριθμό 23 ιδιοκτησίας Ειρήνης Αλε- 
βιζάτου και Ελένης Κινδύνη που έχει χαρακτηρισθεί ως διατηρητέο με 
το από 4.4.1984 π.δ/γμα (φΕΚ 314/Δ) και για το οποίο έχει εκδοθεί 
ο υπ’ αριθ. 417/1988 σχετικός τίτλος δικαιώματος μεταφοράς συντε¬ 
λεστή δόμησης σε άλλο ακίνητο-(ωφελούμενο) που βρίσκεται εντός του 
ρυμοτομικού σχεδίου Χολαργού επί των οδών Σαρανταπόρου 22 και 


Βουτσινά του οποίου την αποκλειστική κυριότητα έχουν οι Παναγιώτης 
Λιμνιάτης και Διονύσιος Χρονόπουλος, όπως το ωφελούμενο ακίνητο 
φαίνεται με στοιχεία Α, Β, Γ, Δ, Α στο σχετικό πρωτότυπο διάγραμμα 
σε κλίμακα 1:200 που θεωρήθηκε από τον Προϊστάμενο της Διεύθυνσης 
Τοπογραφικών Εφαρμογών με την υπ’ αριθ. 2457/1989 πράξη του 
και που συνοπτικό του αντίτυπο δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια, η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπόμενης βάσει των ισχυόντων στην 
περιοχή όρων δόμησης 125,95 μ2 που αντιστοιχεί σε 50 μ2 του βαρυ- 
νομένου ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α. Εμβαδόν οικοπέδου: 402,00 μ2. 

β. Ποσοστό κάλυψης: 50,76%. 

γ. Συντελεστής δόμησης: 1,5133. 

δ. Μέγιστο επιτρεπόμενο ύψος: δώδεκα μέτρα και πενήντα εκατοστά 
(12,50). * 

Το κτίριο πρέπει να ανεγερθεί εντός του ωφελουμένου ακινήτου σύμ¬ 
φωνα με τις όψεις και κατόψεις που φαίνονται στα έντεκα (11) σχετικά 
πρωτότυπα διαγράμματα σε κλίμακα 1:50 (το δέκα) και 1:100 (το 
ένα), που θεωρήθηκαν από τον Προϊστάμενο της Διεύθυνσης Τοπογρα¬ 
φικών Εφαρμογών με την υπ’ αρ. 2457/1989 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2 

Εγκρίνεται η χορήγηση νέου τίτλου μεταφοράς συντελεστή δόμησης 
σε αντικατάσταση του υπ’ αριθ. 417/1988 τίτλου στο όνομα Παναγι¬ 
ώτη Λιμνιάτη και Διονυσίου Χρονόπουλου για το υπολειπόμενο και μη 
χρησιμοποιηθέν εμβαδόν (55μ2 - 50μ2 = 5τ.μ.) 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. - 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 25 Απριλίου 1989 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΜΑΝΟΛΗΣ ΠΑΠΑΣΤΕΦΑΝΑΚΙΣ 

